KIRJALLINEN KYSYMYS E-0292/01 esittäjä(t): Luis Berenguer Fuster (PSE) komissiolle. Julkiset tuet Benidormissa Alicantessa sijaitsevalle Terra Mitica -huvipuistolle: Valencian autonomisen hallituksen myöntämät takaukset.



Virallinen lehti nro 235 E , 21/08/2001 s. 0172 - 0173



KIRJALLINEN KYSYMYS E-0292/01 esittäjä(t): Luis Berenguer Fuster (PSE) komissiolle (9. helmikuuta 2001) Aihe: Julkiset tuet Benidormissa Alicantessa sijaitsevalle Terra Mitica -huvipuistolle: Valencian autonomisen hallituksen myöntämät takaukset Esitin marraskuussa 1999 kysymyksen, oliko Terra Mitica -huvipuistolle mahdollisesti myönnetyistä julkisista tuista tehty valitusta (kirjallinen kysymys E-2004/99(1)). Vastauksessaan komissio ilmoitti, että se oli tullut johtopäätökseen, että Valencian viranomaiset ja Benidormin kaupunki eivät olleet myöntäneet 87 artiklan 1 kohdan mukaisia tukia tälle yritykselle. Valitus on tehty vuonna 1997, eikä asiaa ole tähän mennessä käsitelty tai arkistoitu, koska olettavasti on saatu uusia komission parhaillaan arvioimia tietoja. Uusista tiedoista Valencian asukkaiden korviin on kantautunut ainoastaan, että Valencian autonominen hallinto on myöntänyt epäsuorasti takauksia siten, että se on luopunut velallisen omaisuuden realisoimisesta saatavasta hyödystä. Tällä voisi olla valtavat vaikutukset kun otetaan huomioon komission jäsenen Mario Montin Euroopan parlamentin istunnossa esittämät takauksien myöntämiskriteerit. Terra Mitica voi hyötyä näistä julkiselle yhtiölle, joka myöhemmin antaa lainan, myönnetyistä takauksista. Katsooko komissio, että takauksien, joista Terra Mitica hyötyy, myöntäminen julkiselle yhtiölle voi olla julkista tukea? Mitä uusia tietoja on saatu marraskuun 1999 jälkeen, koska valitusta ei ole arkistoitu tähän mennessä? Eikö tuomioistuimen oikeuskäytäntö ja kulunut aika huomioiden valitus olisi pitänyt arkistoida tai käsitellä virallisesti, jolloin asianomaiset voisivat esittää todisteita? Eikö komissio katso, että epävarmuus tapauksesta voi vaikuttaa yrityksen kannattavuuteen? (1) EYVL C 203, 18.7.2000, s. 111. Mario Montin komission puolesta antama vastaus (19. maaliskuuta 2001) Kun asiaa tiedusteltiin suoraan Espanjan viranomaisilta kantelijan esittämiin väitteisiin perustuvien tutkimusten yhteydessä, viranomaiset vastasivat, että Valencian autonomisen alueen hallitus ei ole myöntänyt Terra Miticalle takauksia. Komission kilpailun pääosaston linjan valtiontuet I johtaja ilmoitti kantelijalle 23. maaliskuuta 2000, ettei menettelyn siinä vaiheessa voitu päätellä, että Terra Miticalle olisi myönnetty valtiontukia. Kantelijaa kehotettiin esittämään väitteidensä tueksi lisätodisteita. Muussa tapauksessa asian tutkinta lopetettaisiin. Kantelija toimitti lisätodisteita 18. huhtikuuta, 4. toukokuuta ja 25. toukokuuta 2000 päivätyillä kirjeillä. Lisätodisteiden tutkiminen komissiossa on vielä kesken. Edellä esitetyn perusteella komissio ei sulje pois mahdollisuutta, että kantelijan esittämistä väitteistä osa tutkitaan EY:n perustamissopimuksen 88 artiklan 2 kohdan (ent. 93 artikla) mukaisessa menettelyssä. Menettelyn aloittaminen tarjoaisi kaikille asianomaisille osapuolille mahdollisuuden esittää asiaa koskevia huomautuksia. Komissio ei katso, että asian tutkinta voisi vaikuttaa yrityksen kannattavuuteen. Terra Mitica avattiin vuoden 2000 heinäkuun lopulla ja toimii normaalisti.